Pénteken zivatarok, szombaton hőség veszélyére figyelmeztetnek - Időjárás - Kiderul.hu
2019. július. 05 10:36
Szombat estig egyre melegebb levegő áramlik térségünkbe, a fokozódó hőség miatt tizennégy megyében elsőfokú figyelmeztetés érvényes.
Péntek délután és este az északkeleti határ közelében egy-egy zivatar kialakulhat, kis valószínűséggel 80 km/óra feletti széllökés és nagyobb méretű jég kíséretében, a Dunántúl délnyugati felében egy-egy zivatar szintén nem zárható ki a délutáni órákban.
Az Országos Meteorológiai Szolgálat péntekre Borsod-Abaúj-Zemplén és Szabolcs-Szatmár-Bereg megyére elsőfokú figyelmeztetést adott ki a zivatarok kialakulásának veszélye miatt. Az aktuális, legfrissebb információkat megtalálhatják veszélyjelzés oldalunkon.
Szombaton tovább erősödik a nappali felmelegedés, az ország nagy részén a napi középhőmérséklet maghaladja a 25 fokot. Az OMSZ öt északkeleti megye kivételével az egész országra elsőfokú figyelmeztetést adott ki a hőség miatt.
Címkék:figyelmeztetés, hőség, jégeső, viharos szél, zivatar